钦定古今图书集成/明伦汇编/闺媛典/第299卷 > 皇清三十二 > 傅一正妻刘氏
## 钦定古今图书集成/明伦汇编/闺媛典/第299卷 > 皇清三十二 > 傅一正妻刘氏

按《寿光县志》：刘氏，傅一正妻。归三载，生子惺，尚未周岁。夫病亡，氏年十九，守死自誓。妾赵亦生一男，氏抚育维均。祖丧未举，以氏子母孤孀，不令出赀。氏不肯，曰：“两子幸成立。” 即鬻田产以营葬事，亦分所当然。苦节历三十馀年，教惺为邑庠生。